टाइगर श्रॉफ ने याद किए अपने बुरे दिन, बोले- घर का फर्नीचर बिक गया था, जमीन पर सोता था...  
टाइगर श्रॉफ ने अपनी जिंदगी को लेकर किया खुलासा
कहा- बिक गया था घर का सारा फर्नीचर
फिल्म 'वॉर' में टाइगर जल्द आएंगे नजर
'हीरोपंती (Heropanti)' से बॉलीवुड में डेब्यू करने वाले एक्टर टाइगर श्रॉफ (Tiger Shroff) ने हाल ही में अपने पुराने दिनों को याद किया है. टाइगर श्रॉफ जल्द ही एक्टर ऋतिक रोशन के साथ मोस्ट अवेटेड अपकमिंग एक्शन फिल्म 'वॉर (War)' में नजर आने वाले हैं. इस फिल्म में ऋतिक रोशन (Hrithik Roshan) और टाइगर श्रॉफ गुरु और शिष्य का किरदार निभा रहे हैं. फिल्म का ट्रेलर तो रिलीज हो चुका है, जो फैन्स को काफी पसंद भी आया था. हाल ही में मिड डे को दिए एक इंटरव्यू में अपनी फिल्में ना चलने को अपना डर जाहिर करते हुए टाइगर श्रॉफ ने कहा, 'जब आप शाहरुख खान की बात करते हैं तो सोचते हैं कि वो 'रोमांस किंग' हैं, जब आप सलमान खान को देखते हैं तो उन्हें देखकर आपको 'भाईजान' याद आता है.'
I think i'll just swim home today... 
A post shared by  Tiger Shroff (@tigerjackieshroff) on Aug 3, 2019 at 1:15am PDT
टाइगर श्रॉफ (Tiger Shroff) ने आगे कहा, 'इन सभी लोगों पर एक लेबल लगा हुआ है. और ये इंडस्ट्री में बहुत जरूरी भी है, जहां इतना कंपटीशन है. जब भी मैं कुछ अलग करने की कोशिश करता हूं तो ऑडियंस मुझ पर दया नहीं दिखाती. जैसे 'अ फ्लाइंग जट्ट (A Flying Jatt)' और 'स्टूडेंट ऑफ द ईयर 2' में, 'फ्लाइंग जट्ट में मैंने एक सुपरहीरो का किरदार निभाया था, जिसे ऊंचाइयों से डर लगता है और वहीं 'SOTY 2' में मैंने एक ऐसे कॉलेज स्टूडेंट का किरदार निभाया था, जिसे काफी बुली किया गया था. हालांकि ऑडियंस को ये किरदार पसंद नहीं आए.' 
अपनी जिंदगी के गुजरे उस वक्त को टाइगर श्रॉफ (Tiger Shroff) ने याद किया जब साल 2001 में उनकी मम्मी के प्रोडक्शन में बनी फिल्म 'बूम (Boom)' रिलीज से पहले ही लीक हो गई थी. टाइगर उस समय केवल 11 साल के थे. टाइगर श्रॉफ ने उस वक्त को याद करते हुए कहा, 'मुझे याद है कि किस तरह हमारा सारा फर्नीचर एक-एक करके बिक गया था. जिन चीजों को देखते हुए मैं बड़ा हुआ था, वो सभी चीजें धीरे-धीरे गायब होने लगी थीं. उसके बाद मेरा बेड चला गया. फिर मैंने जमीन पर सोना शुरू कर किया. ये मेरी जिंदगी का सबसे खराब समय था.'